.NET TWAIN image scanner - CodeProject 11,270,073 members (80,400 online)
Last Visit: 31-Dec-99 19:00 Last Update: 4-Mar-15 0:28Refresh1234567891011 Next » Aerial7 In-Ear Headphone Sumo - Fanta | DINOMARKET | Belanja Online Bebas Resiko
Home > Aerial7 In-Ear Headphone Sumo - Fanta About Alta Cloete
Hilda (links) en Nadia – foto deur Di O’Donovan
Waar het julle al die stories opgespoor?
Ek ken ‘n hele paar vroue wat hekel en ek ken ook hul stories. Ek het geweet van die trauma wat hul moes hanteer, en steeds hanteer, en het gevra of ek hulle stories kan gebruik. Hilda ken baie hekelaars en sy het ook geweet wie sy kan kontak.
Hoe het jy te werk gegaan? Onderhoude? Skype? Wyn? Was mense oor die algemeen gretig om hulle ervarings te deel?
Ek het onderhoude in persoon gevoer, ook oor Whatsapp video calls. ‘n Paar van die onderhoude het telefonies en e-pos geskied (veral as ek die vrou geken het.) Mense was almal bereid om hul stories te deel. Ek het gedink dit is baie dapper. Ons het wel skuilname gebruik waar dit nodig was.
Was daar ‘n storie wat jou spesifiek aangegryp het?
Die stories is almal roerend, en ‘n hele klompie verskillende temas word aangespreek. Dis vir my dus moeilik om een uit te sonder. “Gemaak vir mekaar” het my aangegryp, die vrou en haar man is aangeval in ‘n kapingspoging en hy is geskiet. Sy het op die grond neergesak en na klippe gesoek om die aanvallers mee te gooi. Ek het die toneel voor my geestesoog gesien en dit sal my altyd bybly. Dit het my diep geraak, die feit dat die vrou van oor die 50-jaar oud op die grond kniel en na klippe soek om skote mee af te weer.
Vertel bietjie meer oor al die medewerkers? Die fotograaf, die modelle, ens. Wie het al hierdie mense bymekaargebring?
Ek en Hilda het al hierdie mense self bymekaar gebring. Die jaarn in die boek is deur Hester Bester en Martine Ryder van die MoYa-jaarnwinkel (www.afriqueyarn.com) geborg. My vriendin Annemarie Ross-Viviers was die een model en Hilda, haar dogter en ‘n vriendin van hulle die ander. My vriendin Alma Kennedy het die fotograwe geken en hulle was van meet af aan vol entoesiasme vir die projek. Warm mense met groot harte, almal van hulle. Dit was ‘n stresvolle maar ongelooflik lekker projek om aan te werk.
Wie het al die patrone ontwerp en gehekel? Het jy self al daarvan gehekel? Watter een is jou gunsteling?
Hilda het almal ontwerp en sy het ‘n span toetsers (ek dink daar was tien toetsers) het gehekel. Nee, ek het nie help hekel nie – ons sou nou nog vir die boek gewag het! My gunsteling is die sonneblomsjaal wat Hilda in die boek modelleer.
Daar verskyn later in die jaar ook ‘n roman uit jou pen. Vertel asb. ‘n ietsie daaroor.
Ja! My roman, Die wolkversamelaars, verskyn op 15 Augustus. Ek sal nader aan die datum vir jou meer vertel as jy nie omgee nie. Al wat ek nou wil sê is dat ek al so lank met die boek in my kop rondloop en dat die laaste twee jaar aan twee ingrypende veranderings/redigering/herskryf spandeer is. Ek het reeds in 2007 met idees vir die boek begin speel en het op ‘n stadium ernstig gewonder of ek die boek ooit gaan skryf. Hierdie moontlikheid het my hartseer gemaak en ek het besluit dis nou of nooit, het my kop laat sak en hard gewerk. Ek het in hierdie week die omslag gekry; die droom is amper waar en ek is bitter opgewonde.
Jy en ‘n paar vriendinne het ook onlangs ‘n unieke reisagentskap begin. Vertel ‘n bietjie meer, asb.
Ons reisagentskap, Luminance Travels, beoog om klein groepe vroue van ouer as 45 na verskeie bestemmings te neem. Die konsep van “independent female travel” is nie nuut nie, maar ek dink in Suid-Afrika is dit dalk. Ons glo dat vroue soms tog sonder hul mans of metgeselle wil reis en ons maak dit makliker binne hierdie klein groepe. Daar is ‘n mate van struktuur (ons het reisplanne maar jy is vry om af te wyk soos dit jou pas) en ook veiligheid. En saans eet ons almal saam en deel ons dag met die res van die groep. Ons gaan ook geen uitsonderings maak in terme van mans toelaat op die toere nie, ons voel dat mans die dinamika van ‘n groep gaan verander (net soos vroue die dinamika van ‘n “men only”-toergroep sal verander). Luminance Travels verpes bustoere en omhels kulture in ander lande. Ons eerste vier bestemmings is Amsterdam, Istanboel, Lissabon en Praag. Nog twee spesialiteitstoere word later hierdie jaar bekendgemaak.
Jou kortverhale verskyn ook gereeld in tydskrifte. Watter genre verkies jy? Waar kry jy jou inspirasie?
Ek verkies romans. Oor inspirasie kan ‘n mens lank praat maar daar gaan baie aan in ons onderbewussyn. Alles wat ons al gelees, gehoor, gevoel en gesien het word gebêre en kom soms na die oppervlak wanneer ons dit nie verwag nie – en wanneer ons dit nodig het!
Waar kry jy die energie vir al hierdie ondernemings?
Ek wonder partykeer self. Die feit dat ek met goed besig is waarvan ek hou help. Ook die feit dat ek nie ‘n televisie het nie! (Die enigste reeks wat ek die laaste ruk gekyk het was Game of Thrones.) Ek lees, skryf en doen navorsing vir Luminance Travels. Dis heerlik. O, en ek hekel.